Kykers krap kop oor watter dier hulle in dié prentjie sienDie optiese illusie wat Tom Hicks op Twitter gedeel het Optiese illusies is ŉ interessante manier om te wys dat jou oë jou soms om die bos kan lei. Sommige optiese illusies kan glo selfs ŉ aanduiding wees van watter deel van jou brein jy gebruik wanneer jy na ŉ prent kyk. Met die eerste oogopslag lyk dit of dié beeld slegs ŉ collage is van psigedeliese patrone, maar as jy nader kyk, kan dit dalk meer onthul. Gebruiker Tom Hicks het dié optiese illusie reeds in November 2021 op Twitter gedeel, maar dit doen weer die ronde op sosiale media. Volgens hom sal jy óf ŉ kat óf ŉ Amerikaanse eland tussen die krulle sien. Volgens kennis is ons óf linkerbrein óf regterbrein, met die een kant wat meer dominant is as die ander. Linkerbreine is glo meer analities en metodies, en regterbreine gewoonlik meer kreatief en kunssinnig. Volgens Hicks dui die dier wat jy sien op watter kant van jou brein meer dominant is, alhoewel hy nie ŉ aanduiding gee wat die antwoord is nie. Katte is wel meer onafhanklike, kreatiewe diere en die Amerikaanse eland is ŉ groot, statige kreatuur wat baie stadiger as katte beweeg. Kykers is verstom oor wat hulle sien. Sommige is oortuig dat hulle ŉ kat sien, maar ander meen hulle sien beslis ŉ Amerikaanse eland. Daar is natuurlik ook ŉ groep wat niks buiten sirkels sien nie en ŉ klein groepie wat aanvoer hulle kan albei diere raaksien. @Brunergary1 skryf: “Ek het waarskynlik ŉ gebalanseerde brein. Ek sien niks nie.” Katliefhebber @meow_catface kon ook nie iets sien nie: “Ek sien niks nie, selfs met my vooroordeel vir katte!” Meeste kykers dui aan dat hulle beslis ŉ kat sien. Dit blyk dat mens makliker die dier kan sien as jy op ŉ kleiner skerm soos ŉ selfoon daarna kyk eerder as ŉ groot rekenaarskerm. Move the screen away from you if you cant see anything. Hi ???? pic.twitter.com/umWn99XAlH — ᵣₑ????Hₑₐ???? (@ukspacegov) November 21, 2021